Jasna Šamić

**Jasna Šamić** (rođena 1. aprila 1949) jest francusko-bosanski pisac, orijentalist, prevodilac, autor brojnih dokumentaraca i pozorišnih predstava koje je sama postavljala na scene Pariza i Sarajeva.

U rodnom gradu Sarajevu pohađala je gimnaziju i muzičku školu. Završila je studij turskog jezika i književnosti i arapskog jezika i književnosti sa perzijskim jezikom kao trećim jezikom, na Filozofskom fakultetu u Sarajevu 1972. Na istom fakultetu, 1977. odbranila je magistarski rad pod nazivom: *Tendencije u savremenom turskom jeziku: jezička analiza dva savremena pisca – Rešada Nurija Guntekina i Nedžatija Džumalija*.  Doktorsku disertaciju pod nazivom: *La Dîvân de Kâ’imî (1630-1691/92)*, odbranila je na Univerzitetu u Parizu (Pariz III – Sorbonne Nouvelle) 1984. Radila je na Odsjeku za orijentalistiku Filozofskog fakulteta u Sarajevu u periodu 1973-1992. gdje je prvo predavala turski jezik, a potom turske književnosti. Godine 1992. bila je vanredni profesor kada bez obrazloženja dobiva otkaz.

U Parizu je sarađivala sa poznatim radijskim stanicama, kao što su RFI i  France Culture i bila direktor istraživanja pri Nacionalnom naučnom istraživačkom centru (Directeur de recherche associée au CNRS).  Držala je predavanja i učestvovala u naučnim skupovima na univerzitetima u Evropi i Americi (Strazbur, Pariz, Utreht, Grenobl, Bruxelles, Venecija, Istanbul, Princeton, Beograd, Jerusalem, Tel Aviv, Berlin, Bamberg, itd).

Jasna Šamić kroz svoj naučni rad bavi se naročito sufizmom i sufijskom književnošću, derviškim redovima i uopšte osmanskom književnošću (npr. bosanskom književnošću pisanom na osmanskom-turskom jeziku), ali i modernom turskom književnošću. Objavila prevode književnih djela sa turskog,  arapskog,  perzijskog,  francuskog, engleskog i talijanskog jezika. 
Naučno-istraživačke tekstove objavljivala je u raznim evropskim, američkim, i ex-jugoslovenskim listovima i časopisima  (*Prilozi za orijentalnu filologiju, Odjek, Anali Gazi Husrev-begove biblioteke, Život, Izraz, Turcica, Journal Asiatique*, itd). Bila je urednica časopisa *Književna riječ* (Sarajevo).  Romane, pripovijetke, poeziju, drame, eseje, književnu kritiku piše i objavljuje na bosanskom (srpskohrvatskom) i francuskom jeziku. Najnovija knjiga Jasne Šamić, objavljena je na francuskom jeziku. U pitanju je zbirka poezije ''Dans le lit d'une rêve*, M.E.O.Bruxelles, 2017.

Bila je član je redakcije časopisa Kulture istoka (Beograd), potpredsjednik Udruženja prevodilaca Bosne i Hercegovine; danas član *Société asiatique* i Drušva pisaca Francuske. Jasna Šamić je dobitnik više međunarodnih književnih nagrada kao što je Stendhalova (Missions Stendhal), 2008, Gauchez- Pillippot 2014, Nagrada publike na Salonu balkanske knjige  (*Salon du livre des Balkans*), Pariz 2018, nagrada *Naji Naaman Honorary Prize'' za cjelokupno djelo 2018; njena djela su više puta nagrađivana i od strane Fondacije za izdavaštvo BiH, između 2015 i 2020, specijalna nagrada Zlatna jabuka za bajke 2018, kineska nagrada za poeziju Wheng Nian Cup... .  Član je Francuskog udruženja književnika, SGL, od 1994, zatim član PEN-a BiH i  član PEN-a Francuske; član Bosanskog udruženja pisaca. 
Živi u Parizu kao slobodan pisac.

## Bibliografija 
**Priređene antologije**

* "Antologija savremene francuske književnosti", (ZID, Sarajevo, 1997)
* "Antologija bosanske književnosti" (izdavačka kuća iz Grčke)

* **Djela pisana i objavljena na francuskom**
* "Eclatement yougoslave", (s grupom autora), éd. de l’Aube, (Pariz, 1994)
* "Voyage balkanique", (s grupom autora), (Stock, Pariz, 1994)
* "Bosnie" - Pont des deux mondes", istorija Bosne, (ISIS, Istanbul, 1996)
* "Pavillon bosniaque", roman,(ISIS, Istanbul, 1996)
* "Histoire inachevée", novele-svjedočanstvo, éd. de l’Oeil sauvage, (Bayonne, 1996)
* "Les extrémismes de l’Atlantique à l’Oural", (s grupom autora), éd. de l’Aube, (Pariz, 1996)
* "La Méditerranée des femmes", pripovjetke, (s grupom autora), éd. l’Harmattan, (Pariz, 1998)
* "Pariz Sarajevo 1900", Katalog za izložbu, (Centre de documentations de Dudelange, 2004)
* "Pavillon bosniaque/Palais des illusions", roman, novo izdanje, (Dorval éditions, Pariz-Orléans, 2005)
* "Amoureux des oiseaux", poezija i proza, francusko-bosansko izdanje,(Bf éditions, Strasbourg, 2006)
* "Portrait de Balthazard", roman, (MEO, Bruxelles, 2012)
* "L’Empire des ombres", (Publibook, roman, Mon petit éditeur, Pariz, 2013)
* "Le Givre et la Cendre", roman, (M.E.O, Bruxelles, 2015)
* "Trois Histoire un Destin", Harmattan, (Pariz, 2016)
* "Dans le lit d'une rêve", (M.E.O, Bruxelles, 2017)
* "Les contrées des âmes errantes", (M.E.O, Bruxelles, 2019)
* "Chambre avec vue sur l'océan", roman, MEO, Bruxelles, 2020.
* "Ailleurs est le ciel", poezija, l'Harmattan, Pariz,2022

**Djela pisana i objavljena na bosanskom (srpskohrvatskom)**

* zbirka poezije "Isječeni trenuci", (Svjetlost, Sarajevo, 1973)
* zbirka poezije "U Hladu druge kože", (Veselin Masleša, Sarajevo, 1980)
* zbirka poezije i proze "Iz zabilježaka Babur Šaha", (Svjetlost, Sarajevo, 1986)
* naučna studija "Mistički Eros – Junus Emre", kritičko izdanje uz prevod poezije turskog sufijskog pjesnika, (Glas, Banja Luka, 1990)
* zbirka političkih eseja "Parizki ratni dnevnik", (ENES, Istanbul, 1994)
* dramski tekst "Sjećanje na život", (Vodnikova Domačija, Ljubljana, 1995)
* dramski tekst "Grad ljubav smrt", (Vodnikova Domačija, Ljubljana, 1995)
* roman "Mraz i pepeo", (Bosanska Knjiga, Sarajevo, 1997)
* zbirka pripovedaka "Valcer", (Media Press, Sarajevo, 1998)
* roman "Bosanski paviljon", (Svjetlost, Sarajevo, 2000)
* roman, "Soba s pogledom na okean", (Tešanj, 2001)
* monografija "Pariz Sarajevo 1900", (Media Press, Sarajevo, 2001)
* roman "Portret Balthazara Casiglionea", (Rabic, Sarajevo, 2002)
* "Drame", (Bosanska riječ, Wuppertal - Tuzla, 2006)
* roman "Carstvo sjenki", (Zoro, Sarajevo - Zagreb, 2007)
* priče-crtice "Na Seni barka", (Wuppertal - Tuzla, 2007)
* zbirka filozofskih eseja "Mistika i mistika", (Plima, Cetinje, 2010)
* roman "Mozart", (Šahinpašić, Sarajevo, 2013)
* zbirka filozofskih eseja "Mistika i mistika", ponovljeno dopunjeno izdanje, (Buybook, Sarajevo, 2015)
* zbirka poezije "Na postelji od sna", (Dobra knjiga, Sarajevo, 2015, nagrada Fondacije za izdavaštvo BiH)
* roman (prvi dio trilogije) "Predjeli lutajućih duša" (Planjax, 2017, nagrada Fondacije za izdavaštvo BiH)
* roman "Carstvo sjenki", (Factum, Beograd, 2018)
* zbirka poezije "Svjetlo mraka", (Dobra knjiga, Sarajevo, nagrada Fondacije za izdavaštvo BiH, 2018)
* roman "Deveti val", (Cetinje:OKF; Beograd: Factum izdavaštvo; Sarajevo: Buybook, 2018)
* knjiga "Medo prekinuo seosku idilu", priča za decu sa ilustracijama Maria Mikulića, (RABIC, Sarajevo, 2018).
* zbirka poezije "Noć je opet na pravu postelje ti", Planjex, 2020  
* roman "Razbijeni kaleidoskop", Art Rabic, Sarajevo,2021.
* roman "Nesretan slučaj", Factum, Beograd, 2022.
* roman "Atelje na broju 19",Art Rabic, Sarajevo, 2022.
* bajke za djecu i odrasle "Vragolije male Tine", Planjax, 2022.
* memoarska literatura "Sarajevo moje mladosti", knjiga prva,ShuraPublikacije, Opatija, 2023.
* roman "Duhovi XV arondismana" , Art Rabic, Sarajevo, 2023.
* memoarska literatura "U Ogledalu - Uspomena, Gradovi i Lica, Most Art & Factum, Beograd, 2024.
* esej "Plamen u pijesku", Shutrapublications, Opatija, 2024.

**Književni prevodi**

*Prevodi na bosanski (srpskohrvatski)*

* prevod s arapskog, izbor iz dela "1001 noć", (Svjetlost, Sarajevo, 1980, 1981, 1988, 1990)
* prevod s turskog, roman "Djeca triju ulica", Zekerija Nedžati, (Svjetlost, Sarajevo, 1982)
* prevod s francuskog, knjiga eseja "Izaći iz prokletstva : islam između civilizacije i barbarstva", Meddeb Abdelwahab, (Buybook, Sarajevo, 2011)
* prevod s francuskog, "Svetkovina beznačajnog", Milan Kundera, (Buybook, Sarajevo, 2015)
* prevod s francuskog "Dobar sin", Paskala Briknera, (Buybook, Sarajevo, 2018)
* prevod s francuskog esej "I životinje imaju prava", (Akademska knjiga, Novi Sad, 2018)
* prevod s francuskog roman "Šala", Milana Kundere, Buybook, Sarajevo, 2021
* prevod s francuskog esej  "Breviar poraženih", Cioran, Factum, Beograd, 2021.
* prevod s francuskog knjige poezije "Bijele ptice", Monique Thomassettie, ShuraPublications, Opatija, 2022.
* prevod s francuskog zbirke poezije "Svjetlo lutalica" Philippe Leuckx, Shurapublications,Opatija, 2022.
* prevod s francuskog knjige poezije Daniel Simon "Kad budete", Shurapublications, Opatija, 2023

*Prevodi na francuski*

* prevod na francuski (sa srpskohrvatskog), roman Andrića "Prokleta avlija", (éd. L'Age d' Homme, Pariz, 1990)
* prevod na francuski (s osmanskog turskog), zbirka poezija sufijskog pesnika Hasan Kaimi Baba, "Dîvân de Kâ’imî", (ADPF, Recherche sur les civilisations, Pariz, 1986)
* prevod na francuski (sa srpskohrvatskog), roman Ive Andrića "Prokleta avlija", (éd. L'Age d' Homme, Pariz, 1990)
* prevod na francuski (sa crnogorskog ) zajedno sa Gérardom Adamom , zbirka poezije Igora Lukšića, "Le livre de la peur", (M.E.O. , Bruxelles, 2016)
* prevod na francuski (sa bosanskog) zajedno sa Gérardom Adamom , roman Zlatka Topčića, "Le mot de la fin", (M.E.O, Bruxelles, 2016)

**Dokumentarni i kratkometražni filmovi**

* Les Nakshibendis de Visoko, međunarodni naučni skup posvećen derviškom redu nakšibendija, (Pariz, 1986)
* Où sont les Bektachis de Bosnie?, međunarodni naučni skup posvećen derviškom redu bektašija, (Strasbourg, 1987)
* Une ville l'amour la mort, (Festival de toutes les cultures, Pariz, 1996)
* Bonjour mon amour j' ai seize ans, (IPI, Parimages, 2006)
* L' artiste et son gâteau (IPI, Parimages, 2005)
* 1900 Pariz - Sarajevo, (BiH TV , 2000)
* Quo vadis 68 Pariz-Sarajevo , (Federalna TV, BH i Festival Sarajevska zima, 2008)
* Coucher auprès du ciel – un souvenir mis en images (IPI, Parimages, ASJA , 2010)
* Sarajevske priče iz Pariza, niz dokumentaraca za televiziju Sarajevo, (2013—2015)

**Predstave u režiji Jasne Šamić**

* Prije nego sto vijesnik smrti pojavi se,  tekst i režija  Jasna Šamić, Teatar Mladih, Sarajevo, 1987
* Souvenir d’une vie, tekst i režija Jasna Šamić , Théâtre du Procenium, Pariz, 1996
* Susret, tekst  i režija  J.Šamić, SARTR, Sarajevo, 1999
* Telefonski poziv tekst i režija Jasna Šamić, KAMERNI Teatar, Sarajevo, 2000
* L’Amoureux des oiseaux, Muzej knjževnosti, Internacionalni festival Festival Baščaršijske večeri, Sarajevo, 2006, tekst i režija Jasna Šamić kao i Ecole Estienne, Pariz, 2007
* Minijatures, performans na francuskom i na bosanskom, tekst i režija Jasna Šamić, Bošnjački institut, Festival Sarajevska zima, Sarajevo, 2008
* D’un soleil à l’autre , poetski tekst  Rouben Melik, režija Jasna Šamić, Théâtre Air Falguière, Pariz, 2009 ; Moulin, le Haï les roses, 2009
* Anniversaire, tekst i režija Jasna Šamić, Bar de l’Industrie, Montreil, Pariz, 2011
* Portrait de Balthazar, tekst i režija  Jasna Samic, Maison des associations, Pariz, 2012;
* Les souvenirs plus lourds que le roc, tekst i režija Jasna Šamić, Théâtre de Syldavie, Maisons d’Europe et d’Orient, Pariz,  2014

## Literatura 
* Spomenica 60. godišnjice Filozofskog fakulteta u Sarajevu (1950–2010), Filozofski fakultet, Sarajevo 2010, 218.
* Jasna Šamić, Intervju, https://web.archive.org/web/20130524193933/http://bhdani.com/arhiva/87/inter.htm
* Jasna Šamić, http://www.sveske.ba/bs/autori/j/jasna-samic
* Jasna Šamić, http://www.terapija.net/literatura.asp?ID=17362
* Jasna Šamić, http://plima.org/index.php?option=com_content&view=article&id=140:jasna-%C5%A1ami%C4%87&catid=36:autori&Itemid=55
* Jasna Šamić, https://www.facebook.com/pages/Jasna-Samic/542512012444009?id=542512012444009&sk=info
* Nadan Filipović, Književna sehara – projekt Jasne šamić koji je zaista vrijedan naše pažnje http://www.bosnjackooko.com/index.php?option=com_content&view=article&id=137:knjievna-sehara-projekt-jasne-ami-koji-je-zaista-vrijedan-nae-panje&catid=32:prikaz-knjige&Itemid=47 
* Jasna Šamić, P.E.N. Centar BiH, https://web.archive.org/web/20120427174812/http://www.penbih.ba/kojeko/samic.htm

Kategorija:Bosanskohercegovački pisci
Kategorija:Bosanskohercegovački prevodioci
Kategorija:Odsjek za orijentalnu filologiju Filozofskog fakulteta u Sarajevu
Kategorija:Bosanskohercegovački orijentalisti
Kategorija:Članovi P.E.N. Centra Bosne i Hercegovine
Kategorija:Potpisnici Deklaracije o zajedničkom jeziku
Kategorija:Biografije, Sarajevo
Kategorija:Rođeni 1949.
Kategorija:Živi ljudi
Kategorija:Bivši studenti Univerziteta u Sarajevu